open-index/open-wikipedia-markdown huggingface dataset:
Aloysius Gonzaga

**Aloysius Gonzaga** (1568–1591) adalah santo pelindung kemurnian kaum muda Katolik yang dilambangkan dengan seorang rahib pelatih dan bunga lili (bakung).

## Biografi ringkas
Aloysius lahir sebagai anak sulung keluarga Castiglione. Ayahnya yang menjadi komandan pasukan pada waktu pemerintahan Raja Philip II mengharapkan kelak Aloysius dapat menjadi tentera. Sejak usia muda lagi, Aloysius sering diajak ke tempat tugasnya. Aloysius yang saat itu masih sangat muda, tidak menyukai gaya kehidupan para tentera dan pembesar-pembesar istana yang dianggapnya begitu kejam dan jahat. 

Gejala penyakit ginjal yang dialaminya membuat ia terhindar dari pengaruh buruk kehidupan sosialnya di tengah-tengah tentera buat sementara waktu. Pada usia enam belas tahun, Aloysius memutuskan untuk masuk Persatuan Jesus, tetapi ia ditolak dengan alasan masih terlalu muda. Demikian pula dengan tahun berikutnya, ia masih belum diperbolehkan untuk berbagung. Akhirnya pada usia 18 tahun, ia berhasil masuk kolej Persatuan Jesus di Rome. 

Pada tahun 1587 di Milan, ia aktif membantu di rumah sakit yang dibuka oleh para Jesuit untuk membantu orang-orang yang terkena wabak. Ia terus bekerja tanpa kenal lelah membantu para korban tanpa memperhatikan kesihatan dirinya sendiri sehingga akhirnya, ia juga terjangkit penyakit itu.

Pada usia yang masih muda, iaitu 23 tahun, setelah menerima pemberkatan terakhir dari Santo Robert Bellarminus, Aloysius meninggal dunia.
Bahasa Yunani Moden

**Bahasa Yunani Moden** atau **bahasa Greek Moden** (Νέα Ελληνικά atau Νεοελληνική Γλώσσα) merujuk kepada jenis-jenis bahasa Yunani yang dituturkan dalam era moden. Pada hari ini, bahasa Yunani dituturkan oleh lebih kurang 15 juta orang, terutamanya di negara Yunani dan Cyprus, tetapi juga oleh komuniti-komuniti minoriti dan pendatang di banyak negara yang lain.

Dari segi sejarah, istilah "Yunani Moden" biasa difahami sebagai terdiri daripada semua jenis bahasa Yunani dalam tempoh antara kejatuhan Empayar Byzantine pada tahun 1453 sehingga hari ini. Pada sebahagian besar masa ini, bahasa Yunani wujud dalam keadaan diglosia, dengan loghat-loghat pertuturan wilayah wujud bersama-sama dengan bentuk-bentuk ilmiah bertulis kuno. Sebagai contoh, kelainan Demotik yang popular dan Katharevousa yang formal digunakan pada kebanyakan abad ke-19 dan ke-20. Pada hari ini, bahasa Yunani Moden Piawai yang berdasarkan kelainan Demotik adalah bahasa rasmi bagi kedua-dua negara Yunani dan Cyprus.

## Lihat juga
* Bahasa Yunani
Imigrasi

Walaupun penghijrahan telah wujud selama beratus-ratus ribu tahun, **imigrasi** dalam  erti kata moden merujuk kepada pergerakan orang-orang dari sebuah negara bangsa ke sebuah negara bangsa yang lain di mana mereka bukan merupakan warganegara. Imigrasi melibatkan kediaman tetap jangka panjang oleh pendatang-pendatang: Pelancong-pelancong dan pelawat-pelawat jangka pendek tidak dianggap sebagai pendatang. Bagaimanapun, penghijrahan buruh bermusim (biasanya untuk tempoh yang kurang daripada setahun) sering diperlakukan sebagai sejenis imigrasi. Jumlah imigrasi sejagat adalah tinggi dari segi mutlak, tetapi rendah dari segi relatif. Pertubuhan Bangsa-Bangsa Bersatu menganggarkan bilangan pendatang antarabangsa sebanyak 190 juta pada tahun 2005, iaitu lebih kurang 3% daripada jumlah penduduk sejagat. 97% yang lain masih tinggal di negara asal mereka atau negara penggantinya.

Idea moden bagi imigrasi adalah berkait dengan pengembangan negara-negara bangsa, khususnya pada abad ke-19, dengan syarat-syarat kewarganegaraan yang jelas, pasport, kawalan sempadan yang kekal, dan undang-undang kerakyatan. Kewarganegaraan sebuah negara bangsa memberikan hak kediaman yang tidak terpisah dalam negara tersebut, tetapi kediaman pendatang adalah tertakluk kepada syarat-syarat yang dikenakan oleh undang-undang imigresen. Imigrasi tanpa kebenaran rasmi boleh merupakan satu jenayah di bawah undang-undang tersebut dan walaupun jika ia tidak ditakrifkan sebagai suatu jenayah, undang-undang imigresen biasanya  memperuntukkan penahanan pendatang-pendatang haram. Negara-negara bangsa juga membuat imigrasi sebagai satu persoalan politik: mengikut takrif, negara bangsa ialah tanah air sebuah negara yang ditakrifkan melalui keetnikan dan/atau budaya berkongsi, dengan pendatang-pendatang dalam kebanyakan kes, mempunyai keetnikan dan budaya yang berbeza. Ini telah mengakibatkan ketegangan-ketegangan sosial, xenofobia, dan pertikaian-pertikaian tentang identiti kebangsaan di dalam banyak negara ekonomi maju.
Prosa

**Prosa** ialah tulisan yang memang berbeza dengan puisi dari segi kepelbagaian irama yang lebih meluas dan keserupaan yang lebih rapat dengan pola-pola pertuturan harian. Perkataan 'prosa' datangnya daripada bahasa Latin, *prosa,* yang membawa maksud "jelas dan mudah". Ini memerihalkan jenis tulisan yang dirangkumi oleh prosa, tanpa sebarang hiasan. Tulisan prosa biasanya digunakan untuk memerihalkan fakta atau perbincangan idea-idea. Oleh itu, ia digunakan untuk akhbar, majalah, novel, ensiklopedia, skrip filem, filem, falsafah, surat, karangan, sejarah, biografi, dan banyak lagi bentuk media.
Kofaktor (biokimia)

**Kofaktor** ialah sebatian kimia bukan protein yang terikat secara ketat kepada enzim dan diperlukan untuk pemangkinan. Ia boleh dianggap sebagai "molekul/ion pembantu" yang membantu dalam transformasi biokimia. Sesetengah bahan seperti air dan berbagai-bagai ion yang amat banyak juga diikat dengan ketat oleh enzim tetapi ia tidak dianggap sebagai kofaktor kerana sentiasa ada dan jarang terhad.

Sesetengah kofaktor menjalani perubahan-perubahan kimia semasa tindak balas, penurunan atau pengoksidaan. Walau bagaimanapun sebagai mangkin, kofaktor-kofaktor itu akan kembali kepada keadaan asalnya pada akhir kitar bermangkin. Ia tidak dihabiskan. Dari segi ini, kofaktor adalah berbeza daripada substrat atau koenzim.

Sesetengah sumber mengehadkan penggunaan istilah "kofaktor" hanya kepada bahan-bahan tak organik.

## Rujukan
Salman

**Salman** merujuk kepada:

* Salman Al-Farisi
* Salman (mitos)
* Salman ibn Abdulaziz Al Saud
* Salman Khan
* Salman Rushdie
Salman Al-Farisi

**Salman Al-Farisi** (bahasa Arab: سلمان الفارسي *Salman Farisi*; bahasa Parsi: *Salman e Farsi*), adalah salah satu daripada Sahabat Nabi. 

Sabda Rasulullah S.A.W.

*"Apabila iman itu tergantung di bintang Suraya, nescaya ia akan dicapai oleh lelaki berbangsa [[Parsi]]."*

Sebagai seorang sahabat akrab, Salman merupakan seorang tokoh yang paling menonjol serta sangat disayangi oleh Rasulullah s.a.w disebabkan kerana keberanian, keikhlasan serta sifat zuhudnya terhadap kesenangan dunia. Salman Al Farisi juga terkenal sebagai seorang Mukmin yang kuat beribadat, bersifat rendah diri dan tidak tertarik pada kemewahan dan kesenangan.

## Kehidupannya
Salman Al-Farisi asalnya seorang beragama Majusi yang kemudian memeluk agama Nasrani. Beliau telah pergi ke negeri Syam dan kemudian ke Yathrib atau Madinah untuk mencari kebenaran. Ketika mula masuk Islam, Salman menjadi hamba. Kemudiannya Rasulullah s.a.w telah menganjurkan sahabat agar dibebaskan. 

Beliau terkenal kerana sifat takwa dan zuhudnya. Beliau pernah hidup serumah dengan Abu Darda' yang terkenal sebagai seorang ahli sufi. 

Selanjutnya Salman Al-Farisi terkenal sebagai tokoh sahabat yang banyak meriwayatkan Hadith dari Rasulullah S.A.W kerana beliau adalah seorang sahabat yang banyak bergaul dengan baginda. Beliau telah hidup di zaman Rasulullah S.A.W sehinggalah sampai ke zaman pemerintahan khalifah Islam yang ketiga iaitu Sayyidina Uthman bin Affan.

## Jasa dan Sumbangannya
Beliau telah memainkan peranan yang penting ketika berlakunya Perang Khandaq. Ketika itu beliau telah mencadangkan supaya kaum Muslimin menggali parit di sekeliling kota Madinah yang sedang diancam oleh tentera Musyrikin Makkah serta kaum Yahudi yang khianat. 

Atas cadangan Salman, tentera Islam berjaya bertahan dari dalam kota Madinah dan Abu Sufyan Al-Harb selaku ketua pihak Musyrikin ketika itu telah mengepung daerah pertahanan Madinah dengan anak buahnya selama sebulan terpaksa berundur setelah kehabisan bekalan selain daripada angin taufan dan pergolakan dalaman para tentera Musyrikin.
Sekolah Tinggi Windsor

**Sekolah Tinggi Windsor** merujuk kepada beberapa nama sekolah:
* Sekolah Tinggi Windsor, California
* Sekolah Tinggi Windsor, England
Muasdale

**Muasdale** ialah sebuah kampung di Argyll and Bute, Scotland. Setakat tahun 2000, Muasdale memiliki jumlah penduduk 300 orang. Pada tahun 1750, peta Roy menunjukkan suatu jalan pesisiran di pantai barat Kintyre meskipun jumlah penduduk di seluruh selatan semenanjung adalah sangat rendah.

## Lihat juga
* Campbeltown

## Rujukan

### Bibliografi
* Robin Smith and Alan Lawson. 2000. *The making of Scotland: a comprehensive guide to the growth of its cities*, 992 halaman
Daerah Jamalca

**Jamalca** ialah sebuah daerah di Provinsi Utcubamba, Peru. Ia meliputi kawasan seluas 357,98 km² dan mempunyai anggaran penduduk lebih dari 8,000 penduduk. Ibu kotanya adalah bandar Jamalca.

## Rujukan
Grogport

**Grogport** (Gaelik Scotland: *Gròb-phort*) ialah sebuah kampung di Argyll and Bute, Scotland.

Di tepi jalan B842 yang melalui Grogport, ada sebuah tempat piknik di pantai dengan pemandangan Arran di seberang badan air. Di sebelah satu lagi, terdapat runtuhan Cist zaman gangsa, yakni suatu ruangan pengebumian batu. Cist dikenali sebagai *"The Sailor's Grave"* oleh orang tempatan, dan dianggarkan bertarikh kira-kira 2000 SM.

## Galeri

File:Southofgrogport c michael hogan.jpg|Kawasan lapang di selatan Grogport.


## Rujukan

### Bibliografi
* Royal Commission on the Ancient and Historical Monuments and Constructions of Scotland. 1971. *Argyll: Kintyre*, 233 halaman
Purwakarta

**Purwakarta** merujuk kepada beberapa nama tempat:
* Purwakarta, Purwakarta
* Purwakarta, Cilegon
* Kabupaten Purwakarta
100 (buku)

Pada tahun 1978, Michael H. Hart telah menerbitkan sebuah buku yang bertajuk ***100: Kedudukan Tokoh Paling Berpengaruh dalam Sejarah***. Ia menyenaraikan kedudukan 100 orang tokoh, yang dalam pendapatnya, merupakan manusia paling berpengaruh dalam sejarah. Buku tersebut hangat diperdebatkan dan konsepnya telah banyak kali disalin. Walau bagaimanapun, telah nyata yang Dr. Hart bukanlah menyenaraikan tokoh yang *teragung* malah menggunakan kriteria *berpengaruh*.

Buku beliau dicetak semula pada 1992 dengan beberapa perubahan dari senarai asal yang seratus dan kedudukan yang lain. Antara perubahannya adalah tokoh yang terlibat dengan Komunisme seperti Vladimir Lenin dan Mao Zedong, dan turut memperkenalkan juga Mikhail Gorbachev. Hart malah menggantikan William Shakespeare dengan Edward de Vere, 17th Earl of Oxford dan Niels Bohr serta Henri Becquerel dengan Ernest Rutherford, yang langsung membetulkan ralat dalam edisi pertama.

Henry Ford turut dinaikkan dari senarai "Kehormat" dan menggantikan Pablo Picasso. Akhirnya, beberapa kedudukan berubah walaupun sepuluh yang teratas tidak pernah berubah.

## Kesubjektifan
Pemilihan dan kedudukan berhubung dengan yang lain adalah amat subjektif. Ketika Hart berusaha untuk mengesahkan pemilihan dan kedudukan yang dibuatnya, dia secara terang menyatakan yang ia hanyalah pendapatnya. Sebagai contoh, Hart merupakan ahli sains yang memungkinkan dia memilih Isaac Newton mengatasi Nabi Isa.

Hart mengaku yang penilaian terhadap tokoh sejarah bergantung kepada perspektif yang hanya masa boleh menentukan. Untuk menentukan kedudukan kepentingan sesuatu yang bersejarah itu sebenarnya amat sukar dilakukan malah hampir mustahil, malah ia juga mungkin akan dipengaruhi penilaian individu yang mungkin berkaitannya dengannya berdasarkan bidang saintifik, kebudayaan mahupun keagamaan.

Hart menyatakan perkara tersebut sebelum kejatuhan Soviet Union pada 1991, yang meletakkan Vladimir Lenin lebih tinggi dalam senarai.

## 100 Tokoh

## Bacaan lanjut
* *The 100*, Michael H. Hart, Carol Publishing Group, July 1992, paperback, 576 pages, ISBN 0-8065-1350-0
* *The 100 Most Influential Scientists*, John Simmons (1996, 1997), Robinson, paperback, 504 pages, ISBN 1-85487-989-8.
* *Quantum Leaps - 100 Scientists Who Changed the World*, Jon Balchin (2004), Capella - Arcutus Publishing Ltd, large format paperback, 208 pages, ISBN 1-84193-156-X
* *Philosophy - 100 Essential Thinkers*, Philip Stokes (2002), Capella - Arcutus Publishing Ltd, large format paperback, 208 pages, ISBN 1-84193-139-X
Falsafah Zaman Pertengahan

**Falsafah Zaman Pertengahan** di Eropah dikuasai oleh pensejarahan Kristian. Ia berlaku pada abad ke-4 hingga abad ke-17 Masihi. Telah berlaku penyusunan semula idea setelah mengalami satu revolusi daripada sejarah yang berpandukan kepada konsep Yunani (sains) kepada idea dan pemikiran agama Kristian. Revolusi ini muncul akibat berlakunya percanggahan pendapat tentang masa lalu antara orang-orang Yunani dengan orang-orang Yahudi. Yunani berpendapat bahawa peranan Tuhan semakin kecil dan tidak bermakna lagi ekoran perkembangan rasionalisme. Manakala orang-orang Yahudi berpegang teguh pada pendirian bahawa sejarah manusia merupakan satu pergerakan menuju ke puncak tindakan Tuhan. Menurut Yahudi, Tuhan dan sejarah tidak akan dapat difahami tanpa salah satu daripadanya.

Menurut Collingwood, kemasukan pemikiran agama Kristian ini telah menyebabkan tersingkirnya 2 ciri penting yang terdapat di dalam sejarah pada masa itu :

* idea yang optimistik tentang sifat manusia
* idea yang substantialistik tentang entiti yang abadi yang menjadi asas kepada penubuhan sejarah

Pensejarahan zaman pertengahan mempunyai intipati ketuhanan. Segala peristiwa yang berlaku adalah ketentuan Tuhan. Manusia hanya sebagai agen yang menggerakkan kehendak Tuhan.
Antara tokoh zaman pertengahan ialah Eusebius dan St. Augustine.
Madang Suku II, Ogan Komering Ulu Timur

**Madang Suku II** merupakan sebuah kecamatan yang terletak di Kabupaten Ogan Komering Ulu Timur, Sumatera Selatan, Indonesia.
Sungai Dedap

**Sungai Dedap** terletak di daerah kecil Kampung Gajah , Perak.  Ada yang mengatakan Sungai Dedap terletak di Teluk Intan. Ada juga yang mengatakan Sungai Dedap terletak di Seberang Perak. 

Sungai ini bertemu dengan Sungai Perak  berhampiran dengan Teluk Intan. Antara tempat berhampiran ialah Sungai Ranggam, Teluk Intan, Seberang Perak dan Kampung Gajah. 

Rata-rata penduduknya orang Melayu etnik Perak, etnik Kedah dan etnik Jawa . 

Kawasan ini merupakan kawasan paya yang bersebelahan dengan likuan hilir  Sungai Perak.  Setelah ditebusguna dengan cara membina terusan dan kunci air , kawasan ini ditanam dengan padi . Tanahnya subur dari jenis aluvium . Kawasan pertanian padi ditadbir melalui Jabatan Pertanian yang terletak di Seberang Perak.
Anjing Jepun

**Anjing Jepun** () ialah nama umum untuk anjing tempatan Jepun sejak zaman dahulu.

Istilah "anjing Jepun" digunakan untuk enam baka anjing tempatan yang terkandung dalam senarai yang dikeluarkan oleh Persatuan Pemuliharaan Anjing Jepun pada tahun 1934. Anjing Jepun digolongkan menurut ukuran badannya ke dalam jenis besar, sederhana, dan kecil.

Sebelum Perang Dunia II, Kementerian Pendidikan Jepun menunjukkan keenam-enam baka anjing Jepun sebagai . Setelah perang tamat, pengawasan anjing Jepun diserahkan kepada dewan pendidikan wilayah masing-masing.

## Baka


BakaUkuran badanTarikh menjadi pusaka negara


Anjing Akitabesar31 Julai 1931


Anjing Kaisederhana22 Januari 1934


Anjing Kishusederhana1 Mei 1934


*[[Shiba inu]]*kecil16 Disember 1936


Anjing Shikokusederhana15 Jun 1937


Anjing Hokkaidosederhana21 Disember 1937




Imej:Akita Inu.jpg|Anjing Akita
Imej:Shiba09.jpg|Anjing Shiba


## Pautan luar
* Shadan H&#333;jin Nihonken Hozonkai Persatuan Pemuliharaan Anjing Jepun
Kampung Bagan Sungai Burung

**Kampung Bagan Sungai Burung** terletak di Bagan Datoh, Perak. Kebanyakan penduduknya orang Melayu keturunan Jawa.
Budweiser (Anheuser-Busch)

**Budweiser**, (Anheuser-Busch) adalah satu Bir ringan gaya-Amerika dan adalah satu daripada bir paling disukai dalam Amerika Syarikat. Budweiser adalah dibuat dengan satu peruntukan besar (sehingga 40%) beras tambahan kepada hop dan barli malt, untuk ia telah menerima kritikan seseorang, walaupun syarikat itu mengambil kedudukan yang beras itu memberi bir satu rasa lebih ringan. Budweiser dihasilkan dalam pelbagai kilang bir terletak di sekitar Amerika Syarikat dan serata dunia.

Ia satu bir terturas didapati di angin dan bentuk bungkusan. Di Amerika Syarikat, ia mempunyai 5.0% alkohol dengan isi padu dan 145 kalori setiap 12 auns, kecuali di Utah, Kansas, Minnesota dan Oklahoma di mana 3.2% alkohol dengan berat (4.0% dalam isi padu) kekuatan tersedia oleh akibat undang-undang negeri. Minnesota dan Colorado memerlukan 3.2% alkohol mengikut berat bir hanya pada acara umum terpilih dan bir dijual dalam kedai runcit dan stesen-stesen gas.

## Rujukan

## Pautan luar

* Budweiser official website
* Belgian official Budweiser website
Mumbulsari, Jember

**Mumbulsari** ialah sebuah kecamatan di Kabupaten Jember, provinsi Jawa Timur, Indonesia.

## Desa
# Karang Kedawung
# Lengkong
# Lampeji
# Mumbulsari
# Kawangrejo
# Tamansari
# Suco
Plaza Blok M

**Plaza Blok M** adalah sebuah pusat membeli-belah yang berada di kawasan Kebayoran Baru,  tepatnya di Jl. Bulungan No: 76, yang merupakan Daerah Pusat Perniagaan di Jakarta Selatan, Indonesia. 

Blok M Plaza dibina pada tahun 1990 dan terdiri daripada tujuh tingkat kedai serta 13 tingkat tempat letak kereta yang mampu menampung sekitar 700 buah kereta dan 300 buah motosikal. Bangunan ini dirasmikan oleh mendiang Ibu Tien Soeharto pada 30 Mei 1991. 

Plaza Blok M telah menjadi sebuah pusat membeli-belah yang banyak dikunjungi dan hingga saat ini, banyak barang yang biasa dinikmati di sini, mulai dari gula-gula hingga pakaian-pakaian, baik pakaian kerja mahupun pakaian harian. Hingga saat ini, Plaza Blok M masih terus melakukan pembaikan, dari tempat letak kereta hingga bahagian dalam Plaza Blok M.
 
## Puatan luar
* Laman web rasmi
Anerood Jugnauth

**Anerood Jugnauth (&#2309;&#2344;&#2367;&#2352;&#2369;&#2342;&#2381;&#2328; &#2332;&#2327;&#2344;&#2381;&#2344;&#2366;&#2341;)**, Q.C., KCMG (lahir 29 Mac 1930) adalah Presiden dan bekas Perdana Menteri, Menteri Pertahanan, dan Menteri Hal-ehwal Dalam Negeri Mauritius.
Darul Imarah, Aceh Besar

**Darul Imarah** adalah sebuah kecamatan di Kabupaten Aceh Besar, Provinsi Nanggröe Aceh Darussalam, Indonesia.

## Senarai Desa/Kelurahan per Mukim
# Mukim Daroy / Jeumpet
## Garot
## Geu Gajah
## Geundring
## Jeumpet Ajun
## Lampasi Engking
## Leu Ue / Mata Ie
## Pashie Beutong
## Punie
## Ulee Leung
## Ulee Tuy
# Mukim Lam Ara
## Daroy Kameu
## Kandang
## Lam Bheu
## Tingkeum
# Mukim Lamreung
## Bayu
## Lagang
## Lam Cot
## Lam Kawee
## Lamblang Manyang
## Lamblang Trieng
## Lampeuneurut Gampong
## Lampeuneurut Ujong Blang
## Lamreung
## Lamsiteh
## Lheu Blang
# Mukim Ulee Susu
## Denong
## Kuta Karang
## Lampeuneun
## Lamsidaya
## Lamtheun
## Leugeu
## Payaroh

## Rujukan
*  Master Wilayah Skema 456 Kabupaten/Kota (Keadaan Desember 2007)
Prefektur di Republik Afrika Tengah

**Republik Afrika Tengah** dibahagikan kepada 14 buah prefektur pentadbiran dan 2 buah prefektur ekonomi. Ibu negara, Bangui, juga merupakan wilayah pentadbiran  sendiri yang berautonomi.

## Prefektur
# Bamingui-Bangoran (Ndele)
# Basse-Kotto (Mobaye)
# Haute-Kotto (Bria)
# Haut-Mbomou (Obo)
# Kemo (Sibut)
# Lobaye (Mbaiki)
# Mambere-Kadei (Berberati)
# Mbomou (Bangassou)
# Nana-Mambere (Bouar)
# Ombella-M'Poko (Bimbo)
# Ouaka (Bambari)
# Ouham (Bossangoa)
# Ouham-Pende (Bozoum)
# Vakaga (Birao)

## Prefektur ekonomi
# Nana-Grebizi (Kaga Bandoro)
# Sangha-Mbaere (Nola)
Kampung Padang

**Kampung Padang** ialah nama bagi pelbagai tempat:

### Brunei
* Kampung Padang, Belait, kampung di Daerah Belait
* Kampung Padang, Tutong, kampung di Daerah Tutong

### Malaysia
* Kampung Padang, Melaka
* Kampung Padang, Johor
* Kampung Padang, Perak
* Kampung Padang, 05050 Alor Setar
* Kampung Padang, 06250 Alor Setar
* Kampung Padang, Kepala Batas, Pulau Pinang
* Kampung Padang, Mukim Derga, Alor Setar, Kedah
* Kampung Padang, Kulim, Kedah
* Kampung Padang, Pokok Sena, Kedah
* Kampung Padang, Kuala Kedah, Kedah
* Kampung Padang, Sungai Petani, Kedah
* Kampung Padang, Baling, Kedah
* Kampung Padang, Kuala Pegang, Kedah
* Kampung Padang, Kuala Terengganu, Terengganu
* Kampung Padang, Setiu, Terengganu
* Kampung Padang, Kemasik, Terengganu
* Kampung Padang, Permaisuri, Terengganu
* Kampung Padang, Kuantan, Pahang ( Lokasi '''Kampung Padang''' di Peta Google)
* Kampung Padang, Kuala Rompin, Pahang
* Kampung Padang, Endau, Johor
Kuil Gunung Timur

**Kuil Gunung Timur**, yang terletak di Jalan Hang Tuah, sekitar 500 meter dari Kuil Sri Mariamman di sisi Sungai Babura, adalah kuil Cina (Taoisme) yang terbesar di Kota Medan, Indonesia dan mungkin juga di Sumatera. Kuil ini dibangun pada tahun 1930-an.
Ainon Khairiyah Mohd Abas

Dato' Hajah **Ainon Khariyah binti** Dato' Haji **Mohd Abas** ialah ahli politik wanita Malaysia berketurunan Melayu. Beliau merupakan mantan ADUN  selama sepenggal (1999-2004) dan mantan Ahli Parlimen  selama sepenggal (1995-1999). 

## Anugerah
*  
**  Darjah Dato' Paduka Cura Si Manja Kini (DPCM) - **Dato' ** (2001)

## Latar belakang
### Politik
Beliau adalah sepupu bekas Yang Di Pertua (Speaker) Dewan Rakyat Tan Sri Ramli Ngah Talib yang juga pernah menjawat jawatan Menteri Besar Perak dan Timbalan Menteri Pengangkutan sebelum itu. Beliau juga merupakan anak sulung kepada Y.Bhg. Dato' Haji Mohd Abas Ahmad, bekas Ahli Parlimen Malaysia & Ahli Dewan Undangan Negeri Perak dari Parti Perikatan (Barisan Nasional-UMNO) Hilir Perak (yang termasuk Kampong Gajah ketika itu) & Hutan Melintang yang berkhidmat sebagai wakil rakyat selama 3 penggal, dari 1959-1964, 1964-1969 & 1969-1974. 

Selain dari itu, menantu beliau, YB Datuk Dr Wan Norashikin Wan Noordin (Barisan Nasional-UMNO), yang merupakan Ahli Majlis Tertinggi UMNO Malaysia, Bendahari Puteri UMNO Malaysia, Bekas Ketua Puteri UMNO Negeri Perak & Ketua Puteri UMNO Bahagian Pasir Salak, turut memenangi kerusi pilihanraya 2008 DUN Kampong Gajah. YB Datuk Dr Wan Norashikin telah menewaskan Mustafa Shaari (PAS) dengan majoriti sebanyak 1,416. Ini bermakna kerusi DUN Kampong Gajah pernah disandang oleh ketiga-tiga mereka ini pada masa yang berlainan.

Beliau  kini memegang jawatan Ketua Wanita UMNO Bahagian Pasir Salak & Pengerusi Majlis Pembangunan Wanita & Keluarga (MPWK) Parlimen Pasir Salak. Beliau juga pernah menjadi Ketua Wanita Umno Negeri Perak & Ahli EXCO Pergerakan Wanita UMNO Malaysia. Y.Bhg Dato Hajjah Ainon Khariyah juga merupakan salah seorang daripada dua calon yang bertanding kerusi kedua tertinggi dalam Pergerakan Wanita UMNO di peringkat Nasional, iaitu Naib Ketua Wanita UMNO Malaysia pada Pemilihan Mesyuarat Agung Perwakilan UMNO 2000. Kerusi ini akhirnya telah dimenangi oleh Menteri Pembangunan Wanita, Keluarga & Masyarakat YB Senator Dato Seri Sharizat Abdul Jalil.

Setelah memenangi kerusi yang ditandinginya sewaktu Pilihanraya 1995, beliau mengangkat sumpah sebagai Ahli Parlimen Malaysia Kawasan Parit, dan seterusnya dilantik menjadi Setiausaha Parlimen Kementerian Tanah dan Pembangunan Koperasi. 

Ketika memegang jawatan Ahli Dewan Undangan Negeri (ADUN) Kampong Gajah beliau pula dilantik sebagai Ahli Majlis Mesyuarat (EXCO) Kerajaan Negeri Perak sebagai Pengerusi Jawatankuasa Pembangunan Luar Bandar dan Pembangunan Masyarakat Negeri Perak.

### Akademik

Beliau berkelulusan Postgraduate Master's Degree (MA) dari Leeds University di Leeds, England, United Kingdom dan Bachelor's Degree (BA Hons) dengan kelayakan Magna cum Laude dari Marshall University di Huntington, West Virginia, United States of America. Beliau pernah menjadi Ketua Jabatan & Pensyarah di Pusat Bahasa, Universiti Malaya, Kuala Lumpur.

### Keluarga
Y.Bhg Dato Hajjah Ainon Khariyah telah lama mendirikan rumahtangga bersama Haji Mohd Ismail Haji Mohd Shaari, dan memiliki 3 orang anak, 3 orang menantu serta 7 orang cucu.

## Keputusan Pilihan Raya
### Parlimen
Pulau Melaka, Melaka

**Pulau Melaka** merupakan sebuah pulau buatan yang terletak kira-kira 0.5 km dari pantai ibu negeri Melaka, Bandaraya Melaka di Malaysia, di sebelah selatan kawasan perniagaannya Melaka Raya. Di sini terdapat sebuah masjid yang dinamakan Masjid Selat. Namun, kebanyakan kedai-kedai di sini masih belum dibuka kerana masih dalam projek pembinaan. Terdapat sebuah jambatan yang dihubungkan dengan daratan dari Melaka Raya dan di bawah pentadbiran Majlis Bandaraya Melaka Bersejarah.

## Arab City

Pada 23 April 2009, Ketua Menteri Melaka Datuk Seri Mohd Ali Rustam menyatakan sebahagian tanah di Pulau Melaka dipajak kepada pelabur Arab selama 99 tahun. Selepas tempoh itu, tanah ini akan menjadi milik kerajaan negeri Melaka semula. Pada 25 Februari 2009, Syarikat Golden Corporate Heritage Sdn Bhd (GCH) membayar RM5.778 juta bagi tanah seluas lima hektar dalam tempoh enam tahun dan menyerahkan 10 peratus saham syarikat kepada kerajaan negeri Melaka untuk pembangunan tanah kerajaan di atas Lot 100, Pulau Melaka bagi pembinaan Arab City.

## Rujukan

## Sumber
*
John Anderson

Sir **John Anderson** merupakan Gabenor Negeri-Negeri Selat yang pergi ke Bangkok bagi menandatangani Perjanjian Inggeris-Siam 1909.

Beliau adalah orang yang bertanggungjawab membawa  Kedah , Perlis , Kelantan dan Terengganu ke pangkuan Tanah Melayu. Tetapi memisahkan kerajaan Pattani , Yala dan Narathiwat kepada kerajaan Siam pada tahun 1909. 

Selepas perjanjian ini, Negeri-negeri Selat, Negeri-Negeri Melayu Bersekutu dan Negeri Melayu Tidak Bersekutu telah berjaya disatukan dan akhirnya dikenali sebagai Tanah Melayu atau Malaya. Istilah Malaya mula digunakan selepas itu.

Nama beliau diabadikan kepada sekolah Inggeris pertama di Perak iaitu Sekolah Menengah Kebangsaan Anderson di Jalan Hospital, Ipoh, Perak.
Wikibuku

**Wikibuku** (, sebelum ini dipanggil Projek Buku Teks Bebas Wikimedia () dan Wikimedia-Buku Teks ()) ialah sebuah projek Wikimedia berasaskan wiki yang dikelola oleh Yayasan Wikimedia bagi penciptaan buku teks dan teks beranotasi digital kandungan bebas yang boleh disunting oleh sesiapa.

Pada mulanya, projek ini dicipta sepenuhnya dalam bahasa Inggeris pada Julai 2003; kemudian berkembang untuk memasukkan penambahan bahasa bermula Julai 2004. , terdapat laman aktif Wikibuku bagi  bahasa merangkumi sejumlah  rencana dan  orang penyunting aktif semasa

## Sejarah
Domain wikibooks.org didaftarkan pada 19 Julai 2003. Ia dilancarkan untuk menjadi tapak dan membina buku teks bebas bagi bidang-bidang seperti kimia organik dan fizik, sebagai maklum balas kepada permintaan seorang penyumbang Wikipedia Karl Wick. Dua subprojek utama, Wikijunior dan Wikiversiti, dicipta di Wikibuku sebelum dasar rasminya kemudian berubah yang akan datang menjadi projek jenis pengeram dimulakan mengikut dasar projek baharu Yayasan Wikimedia.

Pada Ogos 2006, Wikiversiti menjadi projek Yayasan Wikimedia yang mandiri.

Sejak 2008, Wikibuku termasuk dalam BASE.

Pada Jun 2016, Compete.com menganggarkan Wikibuku mempunyai 1,478,812 pengunjung tersendiri.

## Kandungan buku

Sesetengah buku ialah asli, sesetengah yang lain dimulakan sebagai sebuah teks yang disalin daripada sumber buku teks kandungan bebas yang lain yang ditemui di Internet. Semua kandungan laman tersebut dikeluarkan di bawah Lesen Atribusi Perkongsian Serupa Creative Commons (atau sebuah lesen seumpamanya). Ini bermakna, semaseperti projek kembarnya yang lain, Wikipedia, sumbangan kekal berhakmilik kepada penciptanya, sementara perlesenan ini bagi memastikan ia bebas disebarkan dan digunakan mengikut syarat-syarat tertentuز.

Wikibuku berbeza daripada Wikisumber, dengan maksud Wikisumber mengumpul salinan dan terjemahan asli sesebuah karya kandungan bebas yang ada, seperti teks asal pementasan Shakespeare, sementara Wikibuku bertumpu pada karya asli, versi pindaan karya sedia ada, atau olahan atau anotasi karya asli.

## Statistik nekabahasa
, terdapat laman Wikibuku bagi  bahasa dengan 77 laman aktif dan  telah ditutup. Laman aktif mempunyai  rencana dan laman ditutup mempunyai  rencana. Terdapat  pengguna berdaftar dengan  yang aktif.

Sepuluh laman projek bahasa Wikibuku teratas mengikut pengiaraan rencana utama:

Untuk senarai lengkap bersama jumlah, lihat Sttaistik Wikimedia.

## Baca juga

* Perpustakaan digital

## Rujukan


## Pautan luar

* 
*
Kalimantan Tengah

**Kalimantan Tengah** merupakan salah satu daripada lima provinsi di Kalimantan, Indonesia. Ibu provinsi Kalimantan Tengah ialah Palangkaraya. Provinsi ini mempunyai jumlah penduduk sebanyak 1.9 juta (berdasarkan bancian 2007). Populasi ini meningkat sebanyak 2.7% setiap tahun antara 1990 dan 2000.

## Rujukan
Ketupat nasi

**Ketupat nasi** merupakan ketupat yang diperbuat daripada nasi. Ia juga dikenali sebagai nasi himpit. 

Ketupat nasi biasanya dihidangkan bersama sate dan menjadi hidagan istimewa pada hari-hari perayaan seperti hari raya, dan semasa jamuan.

## Lihat juga
* Jenis ketupat

### Pautan luar
*
Papua Barat

**Papua Barat** (dulu**Irian Jaya**) merupakan salah satu provinsi Indonesia. Ibu negerinya ialah Manokwari.

## rujukan
Senarai bangunan dan struktur tertinggi di dunia

Penentuan **[[struktur]] tertinggi dunia** boleh dikatakan agak jelas dan mudah. Namun penentuan **[[bangunan]] atau [[menara]] tertinggi di dunia** lebih sukar dan menimbulkan kontroversi kerana takrifan bangunan atau menara terbabit dan perbalahan bagaimana menentukan ketinggiannya.

## Struktur tertinggi

Struktur tertinggi ketika ini ialah Burj Dubai, sebuah pencakar langit yang masih dalam pembinaan di Dubai yang telah mencapai  pada 12 Mei 2008

### Struktur tertinggi mengikut kategori
Disebabkan kurangnya persetujuan mengenai cara pengukuran dan pengelasan struktur, jurutera telah mencipta pelbagai takrifan bagi kategori bangunan dan struktur lain.

Salah satunya ialah mengukur tinggi sebenar bangunan, melalui pengukuran puncak menara atau ketinggian seni bina yang kekal. Antena di atas bangunan tidak dikira sebagai sebahagian daripada sistem pengukuran tersebut kerana antena boleh dipasang dan ditinggikan pada bila-bila masa. Cara pengukuran ini digunakan kerana persaingan di antara Bangunan Chrysler and 40 Wall Street pada masa dahulu. Ini turut boleh dilihat melalui persaingan era moden, di mana antena di atas Menara Sears tidak dikira manakala mercu tanda di atas Menara Berkembar PETRONAS dikira sebagai sebahagian daripada struktur bangunan.  

### Struktur tertinggi yang telah musnah mengikut kategori, belum diatasi oleh struktur kini
Terdapat beberapa struktur seni bina yang telah musnah di mana lebih tinggi berbanding struktur tertinggi yang wujud pada masa ini.

## Bangunan tertinggi

## Rujukan
Vladimir Kramnik

**Vladimir Borisovich Kramnik** () (lahir Jun 25, 1975) adalah merupakan seorang pemain catur Russia. Beliau juga merupakan seorang grandmaster catur dan sekarang ini ditabalkan sebagai  Juara Catur Dunia.  Semenjak Oktober 2006 Kramnik dikirakan kiraan mata 2750 dalam senarai sistem perkiraan Elo FIDE  , berkedudukan ketiga dalam dunia oleh kiraan mata.

## Biografi

Kramnik telah dilahirkan di bandar Tuapse, di pinggir Laut Hitam. Sebagai seorang kanak-kanak, beliau telah mempelajari di sekolah catur yang didirikan oleh Mikhail Botvinnik. 

## Rujukan

## Pautan luar
Dubna

**Dubna** () merupakan satu pekan dalam daerah Taldomsky, Moscow Oblast, Russia, pekan paling utara di Oblast Moscow. Populasinya mengikut bancian pada 2002 ialah 60,951 penduduk.

## Geografi
Pekan ini terletak kira-kira 125 km di utara Moscow, di tempat pertemuan Terusan Moscow dengan Sungai Volga, di hilir Takungan Ivankovskoye. The reservoir is formed by a hydroelectric dam across the Volga situated within the town limits. The town is located on both banks of the Volga, and the dam serves as the only bridge.

The public transport connections to Moscow include express trains, suburban trains and bus shuttles departing from the Savyolovskiy Rail Terminal. 

Altitude above sea level: 187&nbsp;m.

## Sejarah
Dubna was founded in 1956, together with the Joint Institute for Nuclear Research (JINR), a large international research laboratory involved mainly in particle physics, heavy ion physics, transuranium elements and radiobiology. The name of element 105, Dubnium, is derived from the name of the town. One can find street names related to physics, for example Kurchatov Street and Bogolyubov Street. JINR was initially the main employer in the town but its role has been gradually decreasing with the appearance of many industrial enterprises.

## Trivia
The world's largest statue of Vladimir Lenin is located in Dubna at the confluence of the Volga and the Moscow Canal. The statue, which was built in the 1930s, is 15m high. The accompanying statue of Joseph Stalin of the same size was demolished in 1963 during the period of destalinization.

## Pautan luar
* Laman rasmi 
* Laman rasmi
* Laman tidak rasmi
* Sejarah Dubna
Corpus delicti

***Corpus delicti*** (Latin: "**badan jenayah**") adalah istilah dari jurisprudens Barat yang merujukkan kepada prinsip yang ia harus dibuktikan bahawa sebarang jenayah telah wujud, sebelum seorang dapat disabitkan kesalahan kepada perbuatan jenayah tersebut. Misalnya, seorang tidak dapat dibicarakan dengan larseni, terkecuali kalau ia dapat dibuktikan bahawa harta telah dicuri. Begitu juga, untuk seseorang untuk dibicarakan dengan pembakaran sengaja, ia harus dibuktikan bahawa sebuah perbuatan jenayah dihasilkan dengan pembakaran sebuah harta.

*[[Kamus Hukum Black]]* (ed. ke-6) mendefinisikan "*corpus delicti*" sebagai: "fakta pada sebarang jenayah yang telah dilakukan."

Pada sistem hukum Anglo-Amerika, konsep ini telah dibinakan pada banyak prinsip-prinsip. Banyak bidang kuasa memegang pendapat pada peraturan hukum bahawa pengakuan diluar mahkamah defendan, sendiri, tidak cukup untuk membukti kesalahan defendan disebalik keraguan bertimbang rasa (beyond a reasonable doubt). Natijah pada peraturan ini adalah seorang yang didakwa tidak boleh dibicarakan semata-mata pada testimoni seorang subahat. Separuh kuasa juga berpendapat bahawa tanpa pertama menunjukkan sokongan bebas mengenai perilakuan seorang jenayah, dakwaannya tidak boleh mengenali bukti pernyataan defendan.

## Trivia
Bukti dalam kes pembunuh bersiri British John George Haigh menunjukkan yang dia memutus untuk menghancurkan mayat mangsanya dengan asid kerana dia mempunyai kepercayaan silap bahawa dengan ketidakwujudnya badan mangsa, pembunuhan tidak dapat dibukti kerana tiada *corpus delicti*. Haigh salah kefahaman bahawa perkataan Latin *corpus* sebagai badan harfiah daripada penggunaan kiasan.

## Lihat pula
* Leonard Scott
Commerzbank-Arena

**Commerzbank-Arena** (sebelum ini dikenali sebagai **Waldstadion**) adalah sebuah stadium dengan kapasiti tempat duduk sebanyak 52,000 orang yang terletak di Frankfurt, Jerman dan digunakan untuk bola sepak dan American football. Ia adalah stadium utama bagi kelab Eintracht Frankfurt dan Frankfurt Galaxy. Waldstadion pertama kali dibuka pada 1925 dan semasa Perang Dunia II ia digunakan untuk upacara berkaitan politik.

Sejak Julai 2005 stadium ini dinamakan "Commerzbank-Arena". Semasa Piala Dunia FIFA 2006, stadium ini lebih dikenali dengan "FIFA WM Stadion Frankfurt" (dalam bahasa Inggeris, "FIFA World Cup Stadium Frankfurt"). Pengubahsuaian besar-besaran telah dilakukan untuk pertandingan ini di mana stadium ini telah dibina semula sepenuhnya serta dimodenkan. Sekarang ini ia adalah di antara stadium yang terbesar di Jerman dan beberapa acara penting telah dilakukan di sini termasuklah pertandingan akhir Piala Konfederasi.

Satu pengubahsuaian utama termasuklah menggantung struktur gergasi 4 sisi di atas stadium dengan skrin besar di setiap sisi bagi membolehkan penonton di semua bahagian dapat menonton. Pada waktu matahari terik, skrin tersebut menyebabkan kawasan bayang-bayang yang besar terbentuk di atas padang serta menyukarkan untuk menonton perlawanan melalui televisyen kerana kamera terpaksa diubah ke kawasan yang lebih terang. Semasa perlawanan bolasepak Korea Selatan menentang Togo, bumbung stadium telah ditutup ,walaupun cuaca adalah cerah dan kering, berkemungkinan untuk mengelakkan kesan bebayang pada padang. Situasi ini telah dikritik oleh kebanyakan orang kerana menyebabkan stadium menjadi semakin panas di dalam cuaca yang telah sememangnya panas dan berbahang.

## Piala Dunia FIFA 2006
Stadium ini adalah salah satu stadium yang digunakan untuk Piala Dunia FIFA 2006. Walau bagaimanapun, disebabkan kontrak penajaan, stadium ini akan dikenali sebagai *FIFA World Cup Stadium Frankfurt* sepanjang tempoh Piala Dunia.

Perlawanan berikut telah diadakan di stadium ini sepanjang Piala Dunia 2006:

## Rujukan
Operasi Bergabung

**Operasi Bergabung** (Bahasa Inggeris : Combined Operations) adalah salah satu jabatan yang ditubuhkan di Pejabat Perang Britain (kini dikenali sebagai Kementerian Pertahanan Britain) yang ditubuhkan semasa Perang Dunia II untuk menjalankan aktiviti serangan haru (harassment raids) untuk mengharukan kedudukan tentera Jerman. Serangan–serangan ini dilakukan oleh pasukan-pasukan Tentera Darat dan Tentera Laut. Pasukan utama yang digunakan dalam operasi-operasi ini adalah pasukan Komando.

Panglima teragung kumpulan ini adalah Lord Louis Mountbatten, yang kemudiannya dilantik menjadi Pemerintah Tertinggi, Medan Perang Asia Tenggara.

### Operasi Seragan Unit Kecil

Pejabat Operasi Bergabung mempopularkan konsep serangan oleh unit-unit kecil yang diberikan latihan khas untuk mengadakan gangguan dan mewujudkan keadaan huru hara di kalangan pasukan musuh. Pasukan kecil ini meliputi pasukan-pasukan Komando dengan dibantu oleh unit-unit tentera laut untuk membawa dan memberikan bantuan tembakan sokongan kepada pasukan penyerang. Unit-unit kecil seperti ini juga menjalankan serangan-serangan sabotaj ke atas kedudukan Jerman. 

Pejabat Operasi Bergabung di bawah pimpinan Louis Mountbatten mencadangkan serangan ke atas pelabuhan Dieppe dalam tahun 1942, melibatkan pasukan tentera Kanada. Serangan ini akhirnya menemui kegagalan besar dan mengakibatkan kehilangan nyawa yang besar, tetapi memberikan pengajaran yang kemudiannya digunakan untuk menjayakan penaklukan Perancis semasa D-Day pada 6 Jun 1944.

### Lain-Lain Operasi

Selain serangan Komando, pejabat ini juga mengelolakan dan mengendalikan kerja-kerja perancangan operasi dan juga kerja-kerja pembangunan teknologi dan kaedah baru untuk menghuruharakan pasukan tentera Jerman. 

Pejabat ini juga mengelolakan projek-projek seperti  

* Pelabuhan Mulberry – pelabuhan mudah alih yang digunakan semasa D-Day
* Projek Habakkuk – pembangunan dan pembinaan kapal-kapal gergasi sebagai pangkalan kapal terbang menggunakan ketulan dan bongkah  ais
* Eksesais Tiger – Program latihan untuk D-Day (berakhiran dengan tragedi)
* Ops Starkey – penaklukan olok-olok yang dilancarkan dalam tahun 1943 invasion of Europe in 1943
* P.L.U.T.O. – sistem paip bahan api dari Britain ke Perancis – bermaksud “*Pipe Lines Under The Ocean*”

Lihat juga :

Komando

## Pautan Luar

* Laman Web Mengingati Operasi bergabung (Combined Operations)
Daun salad

**Salad** (*Lactuca sativa*) merupakan dalam keluarga daisi Asteraceae. Salad selalunya tumbuh sebagai sayur sayuran berdaun. Di kebanyakan negara, salad dimakan sejuk dan mentah di dalam hidangan salad, hamburger, taco, lain lain hidangan. Di beberapa tempat, seperti di China, salad selalunya dimakan dengan memasak dan pentingnya batang pada sayuran sama seperti pentingnya daun. Nama Inggeris dan nama Latin bagi genusnya asalnya diambil daripada perkataan *lac*, perkataan Latin untuk "susu", merujuk kepada jus tumbuhan tersebut yang "bersusu". Salah dijelaskan sejak berabad yang lalu sebagai sejenis tumbuhan penyejuk yang seimbang kepada bahan-bahan lain yang dicampurkan dalam salad.

Daun salad bukan sahaja digunakan untuk menghiaskan makanan, malahan juga enak dimakan begitu sahaja.Peranan daun salad bukan sahaja berhenti begitu sahaja kerana daun ini juga mempunyai kepentingan dari segi perubatan. Daun salad atau nama sainsnya Lactuca sativa, merupakan penawar kepada masalah insomia atau gangguan tidur. Tumbuhan ini kaya dengan zat besi, kalsium,fosforus, sodium, potasium, vitamin A dan C, mangnasium dan zink itu mengandungi sejenis kompaun yang dikenali sebagai lactucarium yang bertindak sebagai sedatif.

Daun salad ini juga bertindak menenangkan dan melapangkan fikiran, sekali gus menghilangkan segala keresahan yang melanda.Daun ini juga mengandungi karotin, seraf dan air yang dapat menghilangkan rasa dahaga dan juga bertindak melancarkan sistem pernafasan.

## Sejarah

Salad yang kita lihat hari ini sebenarnya datang daripada rumput-rumpai yang dijumpai disekitar Mediterranean. Dihidangkan sejak lebih daripada 4500 tahun dahulu, daun salad sememangnya telah tercatt dalam sejarah- seperti yang dilihat pada lakaran-lakaran makam di Mesir sehinggalah kepada penggambaran beberapa jenis dalam bahan peninggalan sejarah Greek. Christopher Columbus telah memperkenalkan daun salad kepada dunia moden.

## Nota Kaki

## Rujukan

* "Iceberg and Leaf Lettuce", University of California
Veselin Topalov

**Veselin Topalov** (; ) (lahir 15 Mac 1975) adalah merupakan seorang pemain catur grandmaster Bulgaria. Beliau berjaya memenangi Kejohanan Catur Dunia FIDE sebanyak satu kali yaitu pada tahun 2005 dan mendapat anugerah Oskar Catur. Pada bulan Julai 2006 di senarai perangkaan mata FIDE, beliau berada pada kedudukan nombor satu dunia dengan penarafan sebesar 2813, peringkat kedua tertinggi pada masa itu. 

Topalov telah menyertai sembilan  Oympiad Catur selama khidmat kerjayanya (1994–2000, 2008–2016), memenangi satu pingat emas pada tahun 2014. Beliau memenangi kejohanan catur di Linares, Corus, Dortmund, Stavanger and Nanjing.

## Rujukan
Perkhidmatan bas di Kuala Lumpur

**Bas sebagai pengangkutan awam di Kuala Lumpur** dikendali oleh kebanyakan pengendali pengangkutan dan disertai pelbagai kegunaan.

## Kegunaan awam
Perkhidmatan bas di Kuala Lumpur dikendali oleh pengendali rangkaian bersepadu Rapid KL serta syarikat persendirian seperti Metrobus, Triton, Len Seng, Selangor Ombnibus dan SJ Bus.

### Rapid KL

Rapid KL merupakan **pengendali bas** terbesar di Lembah Kelang yang mengendali 179 laluan bas dalam satu rangkaian bersepadu dengan sistem LRTnya.

## Bas-bas lain
* Bas persiaran
* Bas ekspres perjalanan jauh
* Bas sekolah
* Bas kilang
* Bas pengantara lapangan terbang

## Lihat juga
*Perkhidmatan Bas Mini Kuala Lumpur
*Perkhidmatan Bas Rapid KL
*Rapid KL
*Aliran Ampang
*Aliran Kelana Jaya
*Aliran Sri Petaling
*Keretapi Tanah Melayu
*KLIA Ekspres
*KLIA Transit
*SPNB

## Pautan Luar
*Laman Web Rasmi Rapid KL
*Maklumat Pengangkutan Awam Lembah Kelang
Pekaka Ubun Hitam

**Pekaka Ubun Hitam** atau **Pekaka Kopiah Hitam** atau nama sainsnya *Halcyon pileata* berasal dari negara China atau Korea, ia akan terbang ke selatan pada musim sejuk dan menetap di sepanjang sungai, paya dan hutan-hutan bakau di Johor.

Pekaka Kopiah Hitam sering tertumpu pada kawasan yang paling utara pada musim panas, berbanding burung Pekaka spesies lain.  Ia antara keluarga Pekaka yang membesar sehingga 28cm panjangnya. Paruh merahnya yang kuat dapat menangkap serangga,ikan dan katak dengan mudah dan mengorek sarang di tepi sungai.

## Rujukan
  
*  Database entry includes justification for why this species is of least concern
* *Kingfishers, Bee-eaters and Rollers* by Fry, Fry and Harris, ISBN 0-7136-8028-8
Fenerbahçe

**Fenerbahçe Spor Kulübü** lebih dikenali sebagai **Fenerbahçe** ialah sebuah kelab sukan Istanbul, Turki. Kelab ini terletak di sebuah daerah di Istanbul yang bernama Fener. Penggunaan nama bagi daerah dan kelab sukan itu datang daripada sebuah rumah api yang terletak di daerah itu ('Fener' dalam Bahasa Turki bermaksud 'rumah api'). Cawangan kelab itu yang popular setakat ini ialah pasukan bola sepaknya, tetapi kelab itu juga bersaing dalam sukan bola keranjang, bola tampar, tinju, olahraga, renang dan ping pong. Pada masa sekarang, cawangan bola sepak Fenerbahçe bertanding dalam *[[Liga Super Turki]]*. 

## Pemain

### Skuad semasa

  

### Dipinjamkan

## Penajaan dan pembekalan jersi

1 Nama penaja di bahagian depan baju
2 Nama penaja pada lengan baju
3 Nama penaja pada belakang baju
4 Nama penaja pada seluar

## Pautan luar
* '''Laman rasmi Kelab Sukan Fenerbahçe'''

## Nota kaki

## Nota

## Rujukan
Rohani Abdul Mutalib

Dr **Rohani Abdul Mutalib** merupakan calon PAS dalam pilihan raya umum Malaysia tahun 2004 bagi DUN N6 Jitra , Kedah.  Tetapi beliau ditewaskan oleh Prof Datuk Dr Othman Ishak yang bertanding atas tiket Barisan Nasional - UMNO.

Dr Rohani Abdul Mutalib mendapat 7,541 undi sementara Barisan Nasional - UMNO   mendapat 13,297 undi.
Stadium Olimpik Athens

**Stadium Olimpik** di Athens (bahasa Yunani: **Ολυμπιακό Στάδιο**) merupakan sebahagian daripada Kompleks Sukan Olimpik Athens. Ia juga dikenali sebagai **Stadium [[Spiridon Louis]]** , sempena nama pemenang maraton pertama Sukan Olimpik Musim Panas 1896.

Stadium ini sebahagian dari Komplek Sukan Olimpik Athens. Stadium ini menjadi lokasi acara olahraga dan bola sepak semasa Sukan Olimpik 2004 di Athens, Greek. 

Stadium ini juga menjadi lokasi upacara pembukaan Sukan Olimpik Musim Panas 2004 pada 13 Ogos tahun yang sama dan upacara penutupnya pada 29 Ogos. Ia boleh menampung 72,000 penonton ketika Sukan Olimpik tapi hanya 56,700 penonton semasa acara balapan dan padang.

Stadium ini dibina pada 1980-1982 dan siap pada 1982 untuk Sukan Eropah - olahraga. Ia dirasmikan oleh Presiden Yunani,  Konstantinos Karamanlis. Stadium ini menjadi tuan rumah Sukan Mediterranean 1991 dan Sukan Dunia IAAF 1997 - Olahraga.

Stadium ini kecoh kerana bumbung yang direka oleh Santiago Calatrava bagi mengatasi masalah sinaran dan silau cahaya matahari tidak menepati piawai antarabangsa. Stadium ini secara rasmi dibuka semula pada 30 Julai 2004.

Stadium ini telah menjadi tuan rumah Perlawanan Akhir Liga Juara-juara UEFA pada 2007. 

## Lihat juga
*Komplek Sukan Olimpik Athens
*Liga Sukan UEFA 1994

## Rujukan

## Pautan luar
*Official site 
*Banyak gambar dan sejarah
Al-Kateb lwn Godwin

***Al-Kateb lwn Godwin*** ialah keputusan Mahkamah Tinggi Australia, yang memrintah pada 6 Ogos 2004 menyatakan bahawa tahanan bagi tempoh masa yang tidak pasti pada seorang tidak berwarganegara sebagai menurut undang-undang. Kes mengenai Al-Kateb, lelaki Palestin yang dilahirkan di Kuwait, yang berpindah ke Australia pada tahun 2000 dan memohon visa perlindungan sementara. Keputusan Menteri Immigresen menolak permohonannya yang telah didukung oleh Tribunal Kajian Pelarian dan Mahkamah Persekutuan. Pada tahun 2002, Al-Kateb mengumumkan bahawa dia ingin pulang sama ada ke Kuwait atau Gaza. Walau bagaimanapun, apabila dijumpai bahawa tidak ada satu negara pun menerima Al-Kateb, menyebabkan dia tidak bernegara, dia ditahan bawah polisi tahanan paksa.

Dua isu dianggapkan oleh Mahkamah Tinggi ialah sama ada *Akta Migrasi 1958* (perundangan yang memerintah immigresen ke Australia) mengizinkan seorang dalam keadaan Al-Kateb untuk ditahan bagi tempoh masa yang tidak pasti, dan kalau begitu, sama ada ini dizinkan bawah Perlembagaan Australia. Kebanyakan mahkamah memutuskan bahawa akta tersebut telah mengizinkan tahanan bagi tempoh masa yang tidak pasti, dan bahawa akta itu bukan tidak berperlembagaan.

Kontroversi meliputi hasil kes ini menyebabkan keadaan ulasan pada dua puluh empat orang tidak bernegara di tahanan immigresen, sembilan dari mereka, termasuk Al-Kateb, dengan segera diberikan visa perangkai dan diizinkan untuk masuk ke dalam masyarakat Australia.